da en da nl ca da da da es da da da da da da da da da da da da da da nn da da da da nb da nn nn da da da da da nb da da da da da nl da da da da da da da da da da da da da en da en da en en da da da da da da da da da da de da da da da da da da da da da da da da nl da en da da es nl da
Svanemærkede daginstitutioner har fået fodfæste i hele landet | Miljømærkning Danmark
17.8.2022 06:00:00 CEST | Miljømærkning Danmark
Svanemærkede bleer og svanemærket håndsæbe har i flere år været at finde i de fleste af landets daginstitutioner. Nu er Svanemærket også at finde på selve daginstitutionen i flere og flere byer. Landets kommuner har nemlig i stigende grad fokus på at skabe gode rammer for både personale og børn – og på at opføre mere miljørigtige bygninger.
Gladsaxe Kommune er en af de kommuner, der skubber til udviklingen. Her har kommunen besluttet, at alle nye børnehuse skal certificeres med Svanemærket. På billedet ses børnehuset Svanen, der er ved at blive opført. Foto: Gladsaxe Kommune
Antallet af svanemærkede byggerier er i løbet af de seneste år vokset markant. Også når det handler om daginstitutioner. Flere certificerede daginstitutioner er nemlig kommet til, siden landets første svanemærkede daginstitution i 2011 blev indviet i Odense. I alt er der nu 11 færdige institutioner, fordelt over hele landet. Yderligere tre er under opførelse, og der er flere på vej.
”Det gør vi, fordi vi vil det bedste for vores børn, og fordi det er i tråd med vores strategi om at arbejde med FN’s verdensmål. Men også fordi, det er sund fornuft. Svanemærkede børnehuse bidrager til et godt arbejdsmiljø og god trivsel hos både børn og medarbejdere. Det betyder også mindre sygefravær blandt både børn og voksne. Det er godt for familierne, som ikke skal blive hjemme med syge børn. Og det er godt for kommunens økonomi, når der er færre udgifter til vikardækning. På den måde er det oplagt for det offentlige at bygge svanemærket,” siger Gladsaxe Kommunes borgmester Trine Græse.
Gladsaxe Kommune har opført fem svanemærkede daginstitutioner og er netop i gang med børnehuset Svanen, som er det første cirkulære byggeri, der bliver certificeret med Svanemærket. Hertil kommer et børnehus, som ligger i et tidligere seminarium, der har gennemgået en svanemærket renovering.
Også Guldborgsund Kommune har besluttet, at alle nye daginstitutioner og skoler skal certificeres med Svanemærket, så vidt det er økonomisk og praktisk muligt.
”Hvis der skal ske en ændring i måden, vi bygger på, er det vigtigt, at vi som kommune går forrest. Vi har allerede opført den første svanemærkede daginstitution, og vi er godt i gang med at opføre vores nye svanemærkede verdensmålsskole. De gode erfaringer, vi har opnået, skal vi bruge aktivt fremadrettet, når vi skal investere i nye kommunale bygninger,” siger Simon Hansen, der er borgmester i Guldborgsund Kommune.
Aalborg Kommune bygger deres første svanemærkede daginstitution
Man finder også flere svanemærkede daginstitutioner i Jylland, bl.a. i Horsens og Herning. Senest er Svanemærket kommet højt på dagsordenen i Aalborg:
”I Aalborg Kommune vil vi gerne gå forrest og opføre mere miljørigtige byggerier. Derfor har vi nu besluttet, at vi starter med at opføre den første svanemærkede daginstitution i kommunen. På den måde er vi med til at sikre en god start for kommunens yngste borgere, da svanemærkede byggerier er kendetegnet ved et godt indeklima og samtidig er bedre for miljøet,” siger byrådsmedlem i Aalborg Kommune, Tobias Bøgeskov.
Han nævner slutteligt, at man i Aalborg Kommune håber, at erfaringerne med at bygge den første svanemærkede institution i regionen kan være med til at sætte retning i Nordjylland, så de øvrige kommuner i regionen bliver inspireret til at følge trop.
Børnehaven Lynghoved, Skanderborg Kommune
Børnehuset Elverdammen, Gladsaxe Kommune
Børnehuset Regnskoven, Gladsaxe Kommune
Børnehuset Egedammen, Gladsaxe Kommune
Vuggestuen Ternevej, Horsens Kommune
Børnehaven Rundageren, Høje Taastrup Kommune
Skovbørnehaven Søruphus, Guldborgsund Kommune
Børnehuset Grønnegården, Gladsaxe Kommune
Børnehuset Egedammen, Gladsaxe Kommune
Børnehuset Svanen, Gladsaxe Kommune
Ejby børnehus, Lejre Kommune
Daginstitutionen Gøngehuset, Rudersdal Kommune
Daginstitution, der har gennemgået svanemærket renovering:
Børnehuset Paletten, Gladsaxe Kommune
Kendetegn ved et svanemærket byggeri
Strenge krav til certificeret træ
Høj byggeteknisk kvalitet via kontrol af en uvildig tredjepart
God mulighed for genbrug og genanvendelse af bygningsdele
Læs mere om svanemærket byggeri her: www.svanemærket.dk/byggeri
Svanemærket er det officielle nordiske miljømærke og blandt verdens skrappeste miljøcertificeringer. Svanemærket evaluerer miljøpåvirkningen i alle relevante faser af produktets eller servicens livscyklus fra råvarer til produktion, brug, bortskaffelse og recirkulering, og har særligt fokus på ansvarligt ressourceforbrug, påvirkning af klima, brug af skadelige kemikalier og bevarelse af biodiversitet.
Svanemærket er med til at fremme cirkulær økonomi, reducere klimabelastningen og er et stærkt redskab til at realisere FN’s 12. verdensmål om at sikre ansvarligt forbrug og produktion. 95 % af danskerne kender Svanemærket, og 67 % af danskerne ser efter Svanemærket, når de vælger varer.
byggericertificeret byggericirkulær byggericirkulær økonomidaginstitutionerGladsaxe KommuneGuldborgsund KommunemiljømærketSvanemærketsvanemærket byggeriAalborg Kommune
Pressekontakt, Lisa Olufson Klæsøe, tlf. 39 96 61 06
Gladsaxe Kommune er en af de kommuner, der skubber til udviklingen. Her har kommunen besluttet, at alle nye børnehuse skal certificeres med Svanemærket. På billedet ses børnehuset Svanen, der er ved at blive opført. Foto: Gladsaxe Kommune
Guldborgsund Kommune har besluttet, at alle nye daginstitutioner og skoler skal certificeres med Svanemærket, så vidt det er økonomisk og praktisk muligt. På billedet ses Skovbørnehuset Søruphus. Foto: Guldborgsund Kommune
Et svanemærket byggeri er både et godt valg for miljøet og for de mennesker, der skal bo eller opholde sig i bygningen.
Læs mere om Svanemærket
Læs mere om svanemærket byggeri
Information om Miljømærkning Danmark
Miljømærkning Danmark har ansvaret for Svanemærket og EU-Blomsten i Danmark og fungerer samtidig som uafhængig kontrolinstans i forhold til mærkerne. Miljømærkning Danmark er en selvstændig enhed hos Dansk Standard.
Følg pressemeddelelser fra Miljømærkning Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Miljømærkning Danmark
Snart er Svanemærket en valgmulighed ved kassen i webbutikken2.6.2022 07:00:00 CEST | Pressemeddelelse
I takt med at vi handler mere og mere på nettet, vokser mængden af varer, der transporteres rundt. Samtidig vokser klimakrisen. Et af de store spørgsmål er derfor, hvordan transporten af varer kan ske mere energieffektivt, med betydelig reduceret klimabelastning og under ordentlige arbejdsforhold. Svanemærket kan være en del af svaret.
Cirkulært fokus i Svanemærkets nye krav til tekstiler24.5.2022 07:00:00 CEST | Pressemeddelelse
Flere krav til produktdesign, skrappere krav til kemikalier, øget fokus på kvalitet og levetid samt forbud mod afbrænding af usolgte tekstiler. Det er nogle af de tiltag, der er med i Svanemærkets nye krav til tekstiler – og som skal være med til at sikre mere cirkulære tekstiler og dermed også reduceret klimabelastning.
Klare ambitioner for svanemærkede hoteller19.5.2022 07:00:00 CEST | Pressemeddelelse
Svanemærket er blandt verdens skrappeste miljøcertificeringer, og kun de bedste formår at opfylde kravene. Svanemærkede hoteller og andre overnatningssteder skal allerede i dag opfylde omfattende krav for at reducere deres miljø- og klimabelastning, og med skærpede krav hæves ambitionsniveauet nu yderligere. I de nye krav er der bl.a. fokus på at reducere klimabelastningen og på at vælge fødevarer med lavere miljøbelastning.
Næsten en fordobling af svanemærket byggeri på to år5.5.2022 07:00:00 CEST | Pressemeddelelse
Svanemærket byggeri fortsætter vækstrejsen. Nye tal fra Nordisk Miljømærkning viser næsten en fordobling i antallet af svanemærkede byggerier i Norden på kun to år. Dermed er der godt 23.000 svanemærkede lejligheder, huse, skoler og daginstitutioner i Norden – og mere end 42.000 nye på vej.
Svanemærket strammer kravene til spisesteder9.3.2022 07:00:00 CET | Pressemeddelelse
Svanemærket har netop lanceret skærpede krav til restauranter, kantiner, storkøkkener og dagskonferencesteder. Kravene skærpes løbende, for at svanemærkede spisesteder ligger i front på miljø og klima. Og nu skal spisestederne leve op til endnu skrappere krav til bl.a. madspild, valg af fødevarer og til spisestedets samlede drift.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022